Source: https://www.danovecentrum.sk/clanok-z-titulky/metodicky-pokyn-k-prenosu-danovej-povinnosti-pri-dodani-stavebnych-prac-aktualita-dc-2-2016.htm
Timestamp: 2019-10-16 13:19:38+00:00

Document:
Daňové centrum - Metodický pokyn k prenosu daňovej povinnosti pri dodaní stavebných prác
Metodický pokyn k prenosu daňovej povinnosti pri dodaní stavebných prác podľa § 69 ods. 12 písm. j) zákona č. 222/2004 Z. z. o dani z pridanej hodnoty
MF SR vydalo pomerne rozsiahly metodický pokyn k prenosu daňovej povinnosti pri dodaní stavebných prác podľa § 69 ods. 12 písm. j) zákona č. 222/2004 Z. z. o dani z pridanej hodnoty v znení od 1. januára 2016.
Dátum publikácie:4. 2. 2016
Metodický pokyn k prenosu daňovej povinnosti pri dodaní stavebných prác podľa § 69 ods. 12 písm. j) zákona č. 222/2004 Z. z. o dani z pridanej hodnoty v znení neskorších predpisov
Zákonom č. 268/2015 Z. z., ktorým sa mení a dopĺňa zákon o dani z pridanej hodnoty, bol zavedený s účinnosťou od 1. 1. 2016 tzv. tuzemský prenos daňovej povinnosti pri dodaní stavebných prác platiteľom dane inému platiteľovi dane.
Prenos daňovej povinnosti pri uplatňovaní dane z pridanej hodnoty znamená, že daňová povinnosť z dodania tovaru alebo služby v tuzemsku je prenesená z dodávateľa tovaru alebo služby na osobu, ktorej bol tovar dodaný alebo služba poskytnutá.
Dodávateľ tovaru nie je v režime prenosu daňovej povinnosti osobou povinnou platiť daň, preto k cene dodaného tovaru alebo služby daň neuplatní, čo v praxi znamená, že pre odberateľa vyhotoví faktúru v cene bez dane.
Príjemca plnenia (odberateľ)
Príjemca plnenia (odberateľ), ktorý je osobou povinnou platiť daň, uplatní tzv. samozdanenie, t. j. k cene dodaného tovaru alebo služby uplatní daň z pridanej hodnoty, ktorú uvedie do daňového priznania a priznanú daň odvedie do štátneho rozpočtu SR. Príjemca plnenia, platiteľ dane, má právo ním uplatnenú daň odpočítať v súlade s podmienkami podľa § 49 až § 51 zákona o DPH.
Platiteľ A, registrovaný pre daň z pridanej hodnoty podľa § 4 zákona o DPH, poskytol pokrývačské práce na stavbe administratívnej budovy, ktorá sa nachádza na území SR, pre platiteľa B, ktorý má zdaňovacie obdobie kalendárny mesiac. V zmluve o dodaní stavebných prác bola dohodnutá cena bez dane vo výške 10 000 €. Stavebné práce boli ukončené a odovzdané odberateľovi B dňa 25. 1. 2016.
Keďže sú splnené všetky tri podmienky pre uplatnenie tuzemského prenosu daňovej povinnosti, a to:
miesto dodania stavebných prác je podľa § 16 ods. 1 zákona o DPH v tuzemsku,
pokrývačské práce patria do sekcie F klasifikácie CPA,
dodávateľ aj odberateľ sú platitelia dane,
osobou povinnou platiť daň je platiteľ B, príjemca stavebných prác.
Dodávateľ A je povinný vyhotoviť do 15 dní odo dňa dodania stavebných prác faktúru v cene bez dane, na ktorej uvedie slovnú informáciu „prenesenie daňovej povinnosti“.
Platiteľ B uplatní k cene dodaných stavebných prác daň (10 000 x 20 %) vo výške 2 000 € a daň uvedie do daňového priznania za zdaňovacie obdobie január 2016 a priznanú daň odvedie do ŠR. Platiteľovi B vzniká v zdaňovacom období január 2016 aj právo na odpočítanie dane podľa podmienok upravených v § 49 až § 51 zákona o DPH.
Celý metodický pokyn k prenosu daňovej povinnosti pri dodaní stavebných prác
Novela zákona o dani z pridanej hodnoty od 1. 1. 2016 (videoškolenie)
Zmeny v zákone o DPH od 1. 1. 2016 (videoškolenie)
Zmeny v zákone o DPH od 1. 1. 2016 a väzba na kontrolný výkaz (cash flow systém, prenos daňovej povinnosti) - videoškolenie
Zmeny a doplnenia zákona o DPH od 1. 1. 2016 a 1. 4. 2016
Odpočítanie dane pri stavebných prácach pri prenose daňovej povinnosti
Prenos daňovej povinnosti k DPH pri úprave vodných tokov, protipovodňových opatreniach
Dodávka a montáž čističky odpadových vôd a prenos daňovej povinnosti k DPH
Odpočítanie dane pri stavebných prácach pri prenose daňovej povinnosti po 1. 1. 2016
Vyúčtovacia faktúra za stavebné práce pri prenose daňovej povinnosti
Dodávanie elektroinštalačných prác a prenos daňovej povinnosti
Prenos daňovej povinnosti pri montážnych prácach vrátane dodania tovaru
Dodávka a montáž technológií čerpacích staníc a prenos daňovej povinnosti
Prijatie platby pred dodaním stavebných prác
Vypracovanie projektovej dokumentácie a prenos daňovej povinnosti
Prenájom, montáž, doprava autožeriava a tuzemské samozdanenie
DPH – prenos daňovej povinnosti pri dodaní tovaru s inštaláciou, opravy
3. Rozšírenie prenosu daňovej povinnosti na príjemcu plnenia v oblasti stavebníctva od 1. 1. 2016
Príloha: Stavby a stavebné práce zaradené do sekcie F Klasifikácie produktov

References: § 69
 § 69
 § 69
 § 49
 § 51
 § 4
 § 16
 § 49
 § 51